Nieu-Seelandse premier bring haar stem uit | Netwerk24
'Geduldige' Tinus verwag 'truuks' van Leeus
Toe die noodlot bietjie meer as 'n week gelede sake so laat uitwerk het dat Tinus de Beer in Griekwas se beginspan ingesluit is, het hy geweet dit is die geleentheid waarop hy gehoop het.
Nieu-Seelandse premier bring haar stem uit
Deur Jackie Kruger 03 Oktober 2020 22:39
Nieu-Seeland se eerste minister, Jacinda Ardern, het gestem in die verkiesing om die land se nuwe leier te kies.
Vroeë stemmery het in die land begin waar verwag word dat die 40-jarige Ardern vir 'n tweede termyn die land se leisels sal neem, berig Reuters.
Die algemene verwagting is dat Ardern die verkiesing sal wen weens die suksesvolle wyse waarop sy die Covid-19-pandemie en ander krisisse hanteer het.
Sowat 450 vroeë stemlokale is reeds oop in aanloop tot die verkiesingsdag op 17 Oktober.
Reuters berig Ardern het op Facebook gesê sy het Saterdag gestem. Volgens Ardern was daar geen toue nie, en het alles vinnig en maklik gegaan. Ardern het ander mense aangemoedig om ook te gaan stem.
Die land se verkiesingskommissie sê vroeë stemme is gewild en kan in die huidige verkiesing soveel as 60% van al die stemme uitmaak. In 2017 se verkiesing het vroeë stemme 47% van alle stemme uitgemaak.
Ardern se Arbeidersparty, wat die land regeer in 'n koalisie met die Greens en die nasionalistiese New Zealand First-party, se opponent is die konserwatiewe Nasionale Party.